2019. gada Rīkojums Nr. \_\_\_

Rīgā (prot. Nr.\_\_ \_\_. §)

**Par Ministru prezidenta biedra, aizsardzības ministra pilnvarām visaptverošas valsts aizsardzības jomā un visaptverošas valsts aizsardzības jautājumu koordinācijas darba grupas izveidi**

1. Pamatojoties uz Ministru kabineta iekārtas likuma 9. panta otro daļu, Ministru prezidenta biedram, aizsardzības ministram vadīt un koordinēt visaptverošas valsts aizsardzības sistēmas ieviešanu Latvijā.

2. Lai veicinātu nozaru ministriju vienotu izpratni un sadarbību visaptverošas valsts aizsardzības jomā stratēģiskā līmenī, izveidot Visaptverošas valsts aizsardzības jautājumu koordinācijas darba grupu (turpmāk – Darba grupa) šādā sastāvā:

Darba grupas vadītājs

Dr. Artis Pabriks – Ministru prezidenta biedrs, aizsardzības ministrs

Darba grupas locekļi:

Jānis Bordāns – Ministru prezidenta biedrs, tieslietu ministrs

Edgars Rinkēvičs – ārlietu ministrs

Ralfs Nemiro – ekonomikas ministrs

Jānis Reirs – finanšu ministrs

Sandis Ģirģens – iekšlietu ministrs

Ilga Šuplinska – izglītības un zinātnes ministre

Dace Melbārde – kultūras ministre

Ramona Petraviča – labklājības ministre

Tālis Linkaits – satiksmes ministrs

Ilze Viņķele – veselības ministre

Juris Pūce – vides aizsardzības un reģionālās attīstības ministrs

Kaspars Gerhards – zemkopības ministrs

Jānis Citkovskis – Valsts kancelejas direktors

3. Darba grupa:

3.1. sniedz stratēģiska līmeņa vadlīnijas visaptverošas valsts aizsardzības sistēmas ieviešanai šādos pamatdarbības virzienos – aizsardzības stratēģiju pilnveidošana; sadarbības sekmēšana starp privāto un publisko sektoru aizsardzības jomā; valstiskuma pamatu pasniegšana Latvijas skolās un sabiedrības izglītošana civilā aizsardzības un katastrofu pārvaldīšana; psiholoģiskā aizsardzība; stratēģiskā komunikācija; tautsaimniecības noturība pret krīzēm, kā arī nodrošina starpnozaru koordināciju pamatdarbības virzienu jautājumos;

3.2. uzklausa ekspertu darba grupas, kas izveidota, pamatojoties uz Ministru kabineta 2019. gada 8. janvāra sēdes protokollēmuma Nr. 1 29. § 2. punktu, ziņojumus;

3.3. ar Aizsardzības ministrijas starpniecību iesniedz Ministru kabinetā dokumentus, turpmākās rīcības plānus, kas saistīti visaptverošas aizsardzības sistēmas izstrādi un kas ir Ministru kabineta kompetencē;

3.4. ne retāk kā reizi gadā iesniedz informāciju Ministru prezidentam par visaptverošas valsts aizsardzības sistēmas ieviešanas progresu.

4. Darba grupas vadītājam savas kompetences ietvaros ir tiesības:

4.1. uzdot saistošus uzdevumus citiem Darba grupas locekļiem;

4.2. pieaicināt dalībai Darba grupas sēdēs citus speciālistus, kā arī pieprasīt un saņemt no citām institūcijām darbam nepieciešamo informāciju.

5. Darba grupas vadītājs ne retāk kā reizi ceturksnī sasauc Darba grupas sēdes un organizē Darba grupas darbu.

6. Darba grupas sekretariāta funkcijas veic Aizsardzības ministrija.

Ministru prezidents Arturs Krišjānis Kariņš

Ministru prezidenta biedrs,

aizsardzības ministrs Artis Pabriks

H. Rozēns

67335072,

Heinrihs.Rozens@mod.gov.lv